ПРЕВОД

СПОРАЗУМЕНИЕ

между Европейската общност и Руската федерация за обратно приемане на лица

СТРАНИТЕ,

ЕВРОПЕЙСКАТА ОБЩНОСТ, наричана по-долу „Общността“,

и

РУСКАТА ФЕДЕРАЦИЯ,

РЕШЕНИ да засилят сътрудничеството си с цел по-ефективна борба срещу нелегалната имиграция,

КАТО СЕ ПОЗОВАВАТ на Споразумението за партньорство и сътрудничество между Общността и нейните държави-членки, от една страна, и Руската федерация, от друга страна, подписано в Корфу на 24 юни 1994 г., и по-специално на член 84 и съвместната декларация във връзка с членове 26, 32 и 37 от неговия Заключителен акт,

КАТО ИМАТ ПРЕДВИД Съвместното изявление, прието на срещата на върха в Санкт Петербург на 31 май 2003 г., в което се посочва, че Европейският съюз и Руската федерация се споразумяват да приключат своевременно преговорите относно споразумение за обратно приемане на лица,

КАТО ЖЕЛАЯТ да установят посредством настоящото споразумение и на реципрочна основа бързи и ефективни процедури за идентифициране и репатриране на лицата, които не отговарят или са престанали да отговарят на условията за влизане, престой и пребиваване на територията на Руската федерация или на дадена държава-членка на Европейския съюз и да улеснят предаването на тези лица в дух на сътрудничество,

КАТО ПОДЧЕРТАВАТ, че това споразумение не засяга правата, задълженията и отговорностите на Общността, държавите-членки на Европейския съюз и Руската федерация, произтичащи от международното право, включително международното право в областта на човешките права, утвърдени по-специално от Всеобщата декларация за правата на човека от 10 декември 1948 г., Международния пакт за граждански и политически права от 16 декември 1966 г., Конвенцията за статута на бежанците от 28 юли 1951 г. и Протокола за статута на бежанците от 31 януари 1967 г., Европейската конвенция за защита правата на човека и основните свободи от 4 ноември 1950 г. и Протокол № 4 към нея от 16 септември 1963 г. и Конвенцията на ООН против изтезанията и други форми на жестоко, нечовешко или унизително отнасяне или наказание от 10 декември 1984 г.,

КАТО ВЗЕМАТ ПРЕДВИД Протокола за позицията на Дания, приложен към Договора за Европейския съюз от 7 февруари 1992 г. и Договора за създаване на Европейската общност от 25 март 1957 г., и като потвърждават, че разпоредбите на настоящото споразумение не се прилагат за Кралство Дания,

СЕ СПОРАЗУМЯХА ЗА СЛЕДНОТО:

Член 1

Дефиниции

За целта на настоящото споразумение:

РАЗДЕЛ I

ЗАДЪЛЖЕНИЯ ЗА ОБРАТНО ПРИЕМАНЕ НА ЛИЦА ОТ РУСКАТА ФЕДЕРАЦИЯ

Член 2

Обратно приемане на руски граждани

1. Руската федерация приема, при подаване на молба от държава-членка и в съответствие с предвидената в настоящото споразумение процедура, всяко лице, което не изпълнява или е престанало да изпълнява условията, които са в сила относно влизане, престой или пребиваване на територията на молещата държава-членка, при положение че бъде удостоверено съгласно член 9 от настоящото споразумение, че това лице е гражданин на Руската федерация.

Същото се отнася и до случаите, когато незаконно присъстващи или пребиваващи лица, притежавали гражданство на Руската федерация по време на влизането си на територията на държава-членка, но впоследствие отхвърлили гражданството на Руската федерация в съответствие с националното законодателство на последната без да придобият гражданство или разрешение за пребиваване от тази държава-членка или от друга държава.

2. След като Руската федерация даде положителен отговор на молбата за обратно приемане, компетентното дипломатическо или консулско представителство на Руската федерация, независимо от волята на лицето, подлежащо на обратно приемане, издава, съобразно нуждите и без отлагане, необходимия за връщане пътен документ на лицето, подлежащо на обратно приемане, със срок на валидност 30 календарни дни. При положение че поради някаква причина предаването на съответното лице не може да се осъществи в рамките на срока на валидност на този пътен документ, компетентното дипломатическо или консулско представителство на Руската федерация незабавно издава нов пътен документ със срок на валидност със същата продължителност.

Член 3

Обратно приемане на граждани на трети страни или лица без гражданство

1. Руската федерация приема, при подаване на молба от държава-членка и в съответствие с предвидената в настоящото споразумение процедура, всеки гражданин на трета страна или лице без гражданство, което не изпълнява или е престанало да изпълнява условията в сила относно влизане, престой или пребиваване на територията на молещата държава-членка, при положение че може да се представи доказателство съгласно член 10 от настоящото споразумение, че това лице:

2. Задължението за обратно приемане на лица, предвидено в параграф 1 на настоящия член не се прилага, ако:

3. След като Руската федерация предостави положителен отговор на молбата за обратно приемане, молещата държава-членка издава на съответното лице пътен документ, признат от Руската федерация (Стандартен пътен документ на ЕС за целите на експулсиране, съобразно формуляра, посочен в препоръката на Съвета на ЕС от 30 ноември 1994 г.).

РАЗДЕЛ II

ЗАДЪЛЖЕНИЯ ЗА ОБРАТНО ПРИЕМАНЕ НА ЛИЦА ОТ ОБЩНОСТТА

Член 4

Обратно приемане на граждани на държавите-членки

1. Държава-членка приема, при подаване на молба от Руската федерация и в съответствие с предвидената в настоящото споразумение процедура, всяко лице, което не изпълнява или е престанало да изпълнява условията в сила относно влизане, престой или пребиваване на територията на Руската федерация, при положение че бъде удостоверено съгласно член 9 от настоящото споразумение, че това лице е гражданин на тази държава-членка.

Същото се отнася и до незаконно присъстващи или пребиваващи лица, притежавали гражданство на държавата-членка по време на влизането им на територията на Руската федерация, но впоследствие отхвърлили гражданството на държавата-членка в съответствие с националното законодателство на последната, без да придобият гражданство или разрешение за пребиваване от Руската федерация или от друга държава.

2. След като държава-членка предостави положителен отговор на молбата за обратно приемане, компетентното дипломатическо или консулско представителство на държавата-членка, независимо от волята на лицето, подлежащо на обратно приемане, съобразно нуждите и без отлагане, издава пътен документ на лицето, подлежащо на обратно приемане, със срок на валидност 30 календарни дни. Ако поради някаква причина предаването на съответното лице не може да се осъществи в рамките на срока на валидност на този пътен документ, държавата-членка незабавно издава нов пътен документ със срок на валидност със същата продължителност.

Член 5

Обратно приемане на граждани на трети страни и лица без гражданство

1. Държава-членка приема, при подаване на молба от Руската федерация и в съответствие с предвидената в настоящото споразумение процедура, всеки гражданин на трета страна или лице без гражданство, което не изпълнява или е престанало да изпълнява условията в сила относно влизане, престой или пребиваване на територията на Руската федерация, при положение че може да се представи доказателство съгласно член 10 от настоящото споразумение, че това лице:

2. Задължението за обратно приемане, предвидено в параграф 1 на настоящия член, не се прилага, ако:

3. Задължението за обратно приемане в параграф 1 от настоящия член се отнася за държавата-членка, която е издала виза или разрешение за пребиваване. Ако две или повече държави-членки са издали виза или разрешение за пребиваване, задължението за обратно приемане в параграф 1 от настоящия член се отнася за държавата-членка, която е издала документа с по-голям срок на валидност, или — ако един или няколко от тези документи са с изтекъл срок — документа, който е все още валиден. Ако всички документи са с изтекъл срок на валидност, задължението за обратно приемане в параграф 1 от настоящия член се отнася за държавата-членка, която е издала документа с най-скоро изтекъл срок на валидност.

4. След като замолената държава-членка предостави положителен отговор на молбата за обратно приемане, Руската федерация издава на лицето, подлежащо на обратно приемане, пътен документ, признат от съответната държава-членка.

РАЗДЕЛ III

ПРОЦЕДУРА ЗА ОБРАТНО ПРИЕМАНЕ НА ЛИЦА

Член 6

Молба за обратно приемане

1. Съгласно разпоредбите на параграф 2 предаването на лице, подлежащо на обратно приемане въз основа на едно от задълженията, посочени в членове 2—5 от настоящото споразумение, изисква подаването на молба за обратно приемане до компетентния орган на замолената държава.

2. Като изключение от членове 2—5 от настоящото споразумение, не е необходима молба за обратно приемане, когато лицето, подлежащо на обратно приемане, притежава валиден паспорт, издаден от държавата, чийто гражданин е, а когато лицето е гражданин на трета страна или е лице без гражданство — ако притежава също така валидна виза или разрешение за пребиваване, издадени от държавата, която трябва да приеме това лице.

3. Ако лицето е задържано в граничния район на молещата държава, след като е пресякло границата нелегално направо от територията на замолената държава, молещата държава може да подаде молба за обратно приемане в срок от 2 работни след задържането на лицето (ускорена процедура).

Член 7

Съдържание на молбите за обратно връщане

1. Молбата за обратно връщане съдържа следната информация:

2. При възможност молбата за обратно приемане следва да съдържа и следната информация:

3. Приложение 1 към настоящото споразумение съдържа типов формуляр, който да се използва за молбите за обратно приемане.

Член 8

Отговор на молба за обратно приемане

Отговор на молба за обратно приемане се предоставя в писмена форма.

Член 9

Доказателство за национална принадлежност

1. Националността, съгласно член 2, параграф 1 и член 4, параграф 1 от настоящото споразумение, може да се удостовери чрез поне един от документите, посочени в приложение 2 към настоящото споразумение, дори и в случай, че срокът му на валидност е изтекъл. При представяне на такива документи държавите-членки и Руската федерация взаимно признават националността без да се изисква допълнителна проверка.

2. Ако не може да се представи нито един от документите, посочени в приложение 2 на настоящото споразумение, националността, съгласно член 2, параграф 1 и член 4, параграф 1 от настоящото споразумение, може да се удостовери чрез поне един от документите, посочени в приложение 3 към настоящото споразумение, дори и в случай, че срокът му на валидност е изтекъл:

3. Националността не може да бъде удостоверена въз основа на фалшиви документи.

4. Ако не може да бъде представен нито един от документите, посочени в приложения 2 или 3 към настоящото споразумение, компетентното дипломатическо или консулско представителство на Руската федерация или съответната държава-членка, при поискване, извършва необходимото заедно с компетентния орган на молещата държава за провеждане без необосновано забавяне на събеседване с подлежащото на обратно приемане лице с цел удостоверяване на неговата националност. Процедурата за провеждане на такива събеседвания се установява в изпълнителните протоколи, предвидени в член 20 от настоящото споразумение.

Член 10

Доказателства относно граждани на трети страни или лица без гражданство

1. Доказателство за основанията за обратно приемане на граждани на трети страни и лица без гражданство, посочени в член 3, параграф 1 и член 5, параграф 1 от настоящото споразумение, може да се представи чрез поне един от документите, посочени в приложение 4 към настоящото споразумение. Всяко такова доказателство взаимно се признава от държавите-членки и Руската федерация, без да се изисква допълнителна проверка.

2. Косвено доказателство за основанията за обратно приемане на граждани на трети страни и лица без гражданство, съгласно член 3, параграф 1 и член 5, параграф 1 от настоящото споразумение, може да се предостави чрез поне един от документите, посочени в приложение 5 към настоящото споразумение:

3. Доказателство за основанията за обратно приемане на граждани на трети страни и лица без гражданство не може да се представи въз основа на фалшиви документи.

4. Незаконното влизане, престой или пребиваване се удостоверява чрез пътните документи на съответното лице, в които липсва необходимата виза или разрешение за пребиваване на територията на молещата държава. Надлежно обоснована декларация от молещата държава, че за съответното лице е установено, че не притежава необходимите пътни документи, виза или разрешение за пребиваване също така представляват доказателство prima facie за незаконно влизане, престой или пребиваване.

Член 11

Срокове

1. Молбата за обратно приемане се подава до компетентния орган на замолената държава в срок от 180 календарни дни след като молещата държава установи, че гражданин на трета страна или лице без гражданство не отговаря или е престанало да отговаря на условията в сила относно влизане, престой или пребиваване.

2. Отговор на молба за обратно приемане трябва да се предостави в рамките на 25 календарни дни от датата на удостоверението за получаване на молбата за обратно приемане. Без да се засягат специфичните споразумения, които ще бъдат договорени в рамките на изпълнителните протоколи, подписани в съответствие с член 20, при наличие на юридически или фактически пречки за предоставяне на отговор на молбата в срок, срокът се удължава до 60 календарни дни при представяне на надлежно мотивирана молба.

3. В случаите, в които молбата за обратно приемане е предоставена по ускорената процедура съгласно член 6, параграф 3 от настоящото споразумение, отговор се предоставя в срок от 2 работни дни (определени в съответствие със законодателството на молещата държава) от удостоверението за получаване на заявлението за обратно приемане.

4. При изтичане на срока, предвиден в параграфи 2 и 3 от настоящия член, се приема, че е постигната договореност по обратното приемане.

5. Засегнатото лице подлежи на предаване в срок от 90 календарни дни. В случаите на предаване по ускорената процедура съгласно член 6, параграф 3 от настоящото споразумение, съответното лице подлежи на предаване в срок от 2 работни дни. При надлежно мотивирана молба този срок може да бъде продължен с времето, необходимо за отстраняване на юридическите или практически пречки. Сроковете, предвидени в настоящия параграф, започват да текат от датата на получаване на положителен отговор на молбата за обратно приемане.

Член 12

Отказ на молба за обратно приемане

Отказът на молба за обратно приемане трябва да бъде мотивиран.

Член 13

Ред и условия за предаване и начини на транспортиране

1. Преди предаване на дадено лице компетентните органи на Руската федерация и на съответната държава-членка определят предварително в писмен вид датата на предаване, гранично-пропускателния пункт и евентуалните придружители.

2. Позволяват се всички средства за транспортиране, независимо дали се осъществяват по въздух, суша или море. Репатрирането по въздуха не се ограничава до използване на националния превозвач или длъжностни лица от молещата държава, а може също така да се извърши с редовни или чартърни полети.

РАЗДЕЛ IV

ТРАНЗИТНИ ОПЕРАЦИИ

Член 14

Общи принципи

1. Държавите-членки и Руската федерация ограничават транзитното преминаване на граждани на трета страна или лица без гражданство до случаи, в които такива лица не могат директно да бъдат репатрирани в държавата на крайната дестинация.

2. Руската държава позволява транзитното преминаване на граждани на трета страна или лица без гражданство, ако държава-членка отправи молба за това, както и държава-членка дава право за транзитно преминаване на граждани на трета страна или лица без гражданство, ако Руската федерация отправи молба за това, при положение че бъде гарантирано транзитното преминаване през други държави и приемането от държавата на крайната дестинация.

3. Руската федерация или дадена държава-членка може да откаже транзитното преминаване:

4. Руската федерация или дадена държава-членка може да отнеме издадено разрешение, ако впоследствие възникнат или станат известни обстоятелства, посочени в параграф 3 от настоящия член, които могат да попречат на транзитната операция, или ако транзитното преминаване през други евентуални държави или обратното приемане от държавата на крайната дестинация не са вече осигурени. В този случай молещата държава приема обратно, съобразно нуждите и без отлагане, гражданина на трета страна или лицето без гражданство.

Член 15

Транзитна процедура

1. Молба за извършване на транзитни операции трябва да бъде подадена до компетентните органи в писмен вид и да съдържа следната информация:

Приложение 6 към настоящото споразумение съдържа типов формуляр, който да се използва за молбите за транзитно преминаване.

2. Замолената държава информира в писмен вид компетентните органи на молещата държава относно съгласието си за приемане, като потвърждава гранично-пропускателния пункт и предвиденото време на приемане, или ги информира за отказа си за приемане и причините за него.

3. Ако транзитните операции се извършват по въздуха, лицето, подлежащо на обратно приемане, и евентуалните придружители са освободени от задължението да получат специална транзитна летищна виза.

4. Компетентните органи на молещата държава подкрепят, при наличие на взаимни консултации, транзитните операции, по-специално чрез наблюдение на съответните лица и чрез предоставяне на подходящи за целта условия.

РАЗДЕЛ V

РАЗХОДИ

Член 16

Разходи за транспорт и транзитно преминаване

Без да се засяга правото на компетентните органи да си възвърнат от лицето, подлежащо на обратно приемане, или от трети страни разходите, свързани с обратното му приемане, всички транспортни разходи до границата на замолената държава, направени при обратното приемане и транзитното преминаване, са за сметка на молещата държава.

РАЗДЕЛ VI

ЗАЩИТА НА ДАННИТЕ

Член 17

Защита на данните

Предоставянето на лични данни се извършва само при условие че това е необходимо за изпълнението на настоящото споразумение от компетентните органи на Руската федерация или съответно на дадена държава-членка. При предоставяне, обработка или работа с лични данни по определен случай, компетентните органи на Руската федерация съблюдават законодателството на Руската федерация в тази област, а компетентните органи на дадена държава-членка съблюдават разпоредбите на Директива 95/46/ЕО и националното законодателство на дадената държава-членка, прието съгласно тази директива. Прилагат се и следните принципи:

РАЗДЕЛ VII

ИЗПЪЛНЕНИЕ И ПРИЛАГАНЕ

Член 18

Връзка с други международни задължения

1. Настоящото споразумение не засяга правата, задълженията и отговорностите на Общността, държавите-членки и Руската федерация, произтичащи от международното право, и по-специално от:

2. Разпоредбите на настоящото споразумение се прилагат с предимство пред разпоредбите на двустранните договори или договорености относно обратното приемане на лица, които са сключени или могат да се сключат, съгласно член 20 от настоящото споразумение, между отделни държави-членки и Руската федерация, доколкото разпоредбите на тези договори или договорености обхващат въпросите, които са предмет на настоящото споразумение.

3. Никоя разпоредба на настоящото споразумение не пречи на репатрирането на дадено лице по силата на други официални или неофициални споразумения.

Член 19

Съвместен комитет за обратно приемане на лица

1. Страните учредяват съвместен комитет за обратно приемане на лица (наричан по-нататък „Комитетът“), натоварен, по-специално, със задачата:

2. Решенията на Комитета са обвързващи за страните.

3. Комитетът се състои от представители на Общността и на Руската федерация; Общността се представлява от Европейската комисия, подпомагана от експерти от държавите-членки.

4. При необходимост Комитетът се събира по молба на една от страните.

5. Комитетът установява свой вътрешен правилник.

Член 20

Протоколи за изпълнение

1. Руската федерация и държавите-членки подписват протоколи за изпълнение, които обхващат правила относно:

2. Протоколите за изпълнение, предвидени в параграф 1 от настоящия член, влизат в сила единствено след уведомяване на Комитета.

3. Руската федерация приема да прилага всяка разпоредба на протокол за изпълнение, подписан с една държава-членка, и в отношенията си с всяка друга държава-членка, по искане от последната, и при условие че прилагането му спрямо Руската федерация е практически осъществимо. Държавите-членки приемат да прилагат всяка разпоредба на протокол за изпълнение, подписан от една от тях, и в отношенията си с Руската федерация, по искане от последната, и при условие че прилагането му спрямо друга държава-членка е практически осъществимо.

Това не се отнася до съдържащите специални договорености разпоредби, предвидени в параграф 1, буква е) от настоящия член.

РАЗДЕЛ VIII

ЗАКЛЮЧИТЕЛНИ РАЗПОРЕДБИ

Член 21

Териториално прилагане

1. При условията на параграф 2 от настоящия член настоящото споразумение се прилага на територията на Руската федерация и на територията, на която се прилага Договорът за създаване на Европейската общност.

2. Настоящото споразумение не се прилага на територията на Кралство Дания.

Член 22

Приложения

Приложения 1—6 съставляват неразделна част от настоящото споразумение.

Член 23

Влизане в сила, продължителност и прекратяване на действието

1. Настоящото споразумение се ратифицира или одобрява от страните съгласно техните вътрешни процедури.

2. При условията на параграф 3 от настоящия член споразумението влиза в сила на първия ден от втория месец след датата, на която страните взаимно се уведомяват, че процедурите, предвидени в параграф 1, са изпълнени. Ако тази дата предхожда датата на влизане в сила на споразумението между Руската федерация и Европейската общност относно улесняване на издаването на визи на граждани на Руската федерация и на Европейския съюз, настоящото споразумение влиза в сила на същата дата, на която влиза в сила и гореспоменатото споразумение.

3. Задълженията, посочени в членове 3 и 5 от настоящото споразумение, стават приложими едва 3 години след датата, предвидена в параграф 2 от настоящия член. По време на този тригодишен период те се прилагат единствено за лица без гражданство и граждани на трети страни, с които Руската федерация е сключила двустранни договори или споразумения за обратно приемане на лица.

4. Настоящото споразумение се сключва за неограничен срок.

5. Всяка от договарящите страни може да денонсира настоящото споразумение с официално уведомление до другата страна по договора. Настоящото споразумение престава да бъде в сила шест месеца след датата на получаване на такова уведомление.

Съставено в Сочи на двадесет и пети май две хиляди и шеста година в двоен екземпляр на английски, гръцки, датски, естонски, италиански, испански, латвийски, литовски, малтийски, немски, нидерландски, полски, португалски, словашки, словенски, унгарски, фински, френски, чешки, шведски и руски език, като всеки от тези текстове е еднакво автентичен.

Съставено в Сочи на двадесет и пети май две хиляди и шеста година.

Hecho en Sochi, el veinticinco de mayo del dos mil seis.

V Soči dne dvacátého pátého května dva tisíce šest.

Udfærdiget i Sotji den femogtyvende maj to tusind og seks.

Geschehen zu Sotschi am fünfundzwanzigsten Mai zweitausendsechs.

Kahe tuhande kuuenda aasta maikuu kahekümne viiendal päeval Sotšis.

'Εγινε στο Σότσι, στις είκοσι πέντε Μαΐου δύο χιλιάδες έξι.

Done at Sochi on the twenty fifth day of May in the year two thousand and six.

Fait à Sotchi, le vingt cinq mai deux mille six.

Fatto a Soci, addì venticinque maggio duemilasei.

Sočos, divtūkstoš sestā gada divdesmit piektajā maijā.

Priimta du tūkstančiai šeštų metų gegužės dvidešimt penktą dieną Sočyje.

Kelt Szocsiban, a kettőezer hatodik év május huszonötödik napján.

Magħmul f'Sochi, fil-ħamsa u għoxrin jum ta' Mejju tas-sena elfejn u sitta.

Gedaan te Sotsji, de vijfentwintigste mei tweeduizend zes.

Sporządzono w Soczi dnia dwudziestego piątego maja roku dwutysięcznego szóstego.

Feito em Sotchi, em vinte e cinco de Maio de dois mil e seis.

V Soči dňa dvadsiateho piateho mája dvetisícšesť.

V Soči, petindvajsetega maja leta dva tisoč šest.

Tehty Sotšissa kahdentenakymmenentenäviidentenä päivänä toukokuuta vuonna kaksituhattakuusi.

Som skedde i Sotji den tjugofemte maj tjugohundrasex.

Adoptată la Sochi, la douăzeci și cinci mai două mii șase.

Совершено в г. Сочи двадцать пятого мая две тысячи шестого года.

За Европейската общност Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vardu Az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Za Európske spoločenstvo Za Evropsko skupnost Euroopan yhteisön puolesta På Europeiska gemenskapens vägnar Pentru Comunitatea Europeană За Европейское сообщество